b'\n_START_ARTICLE_\nDomnul Re-Diez \xc8\x99i domni\xc8\x99oara Mi-Bemol\n_START_SECTION_\nPovestea\n_START_PARAGRAPH_\n\xc3\x8en localitatea Kalfermatt din Elve\xc8\x9bia, organistul Eglisak surze\xc8\x99te \xc8\x99i nu mai poate acompania slujbele bisericii. Ini\xc8\x9bial, preotul \xc3\xaencearc\xc4\x83 s\xc4\x83 compenseze cu ajutorul unui om care \xc8\x99tia s\xc4\x83 c\xc3\xa2nte la fluier, dar ini\xc8\x9biativa se dovede\xc8\x99te nepotrivit\xc4\x83 \xc8\x99i este abandonat\xc4\x83._NEWLINE_Peste c\xc3\xa2teva luni, \xc3\xaen localitate sose\xc8\x99te maestrul Effarane, care \xc8\x99tie s\xc4\x83 c\xc3\xa2nte la org\xc4\x83. De\xc8\x99i prezen\xc8\x9ba lui este \xc3\xaenso\xc8\x9bit\xc4\x83 de evenimente ciudate (prezen\xc8\x9ba lui e \xc3\xaenso\xc8\x9bit\xc4\x83 de miros de sufl, orga pare a c\xc3\xa2nta c\xc3\xa2nd biserica e \xc3\xaenchis\xc4\x83, etc.), este angajat ca organist la biseric\xc4\x83, spre spaima copiilor din cor. Pentru doi dintre ace\xc8\x99tia, t\xc3\xa2n\xc4\x83rul Joseph \xc8\x99i t\xc3\xa2n\xc4\x83ra Betty, Effarane g\xc4\x83se\xc8\x99te sunetul care li se potrive\xc8\x99te perfect: re-diez \xc8\x99i, respectiv, mi-bemol, despre care el sus\xc8\x9bine c\xc4\x83 sunt dou\xc4\x83 sunete complet diferite._NEWLINE_\xc3\x8ensp\xc4\x83im\xc3\xa2ntat de prezen\xc8\x9ba maestrului, Joseph se treze\xc8\x99te \xc3\xaentr-o noapte c\xc4\x83 Effarane \xc3\xaei \xc3\xaenchide pe to\xc8\x9bi copiii din cor \xc3\xaen tuburile orgii. Din fericire, acesta este doar un co\xc8\x99mar, dar la trezire b\xc4\x83iatul afl\xc4\x83 c\xc4\x83 Effarane disp\xc4\x83ruse din ora\xc8\x99. Peste ani, Joseph se c\xc4\x83s\xc4\x83tore\xc8\x99te cu Betty.\n_START_SECTION_\nCapitolele povestirii\n_START_PARAGRAPH_\nPovestirea are 10 capitole, f\xc4\x83r\xc4\x83 titlu.\n_START_SECTION_\nSurse de inspira\xc8\x9bie\n_START_PARAGRAPH_\nEste posibil ca aceast\xc4\x83 povestire s\xc4\x83 fie inspirat\xc4\x83 de operele fantastice ale lui E.A. Poe sau E.T.A. Hoffmann.'